CELEX: 62008CA0018
Language: et
Date: 2008-11-20 00:00:00
Title: Kohtuasi C-18/08: Euroopa Kohtu (teine koda) 20. novembri 2008 . aasta otsus (Tribunal d'instance de Bordeaux (Prantsusmaa) eelotsusetaotlus) — Foselev Sud-Ouest SARL versus Administration des douanes et droits indirects (Mootorsõidukimaks — Direktiiv 1999/62/EÜ — Raskete kaubaveokite maksustamine teatavate infrastruktuuride kasutamise eest — Artikli 6 lõike 2 punkt b — Komisjoni otsus, millega kiidetakse heaks maksuvabastus — Vahetu õigusmõju puudumine)

10.1.2009   
            
            
               ET
            
            
               Euroopa Liidu Teataja
            
            
               C 6/8
            
         Euroopa Kohtu (teine koda) 20. novembri 2008. aasta otsus (Tribunal d'instance de Bordeaux (Prantsusmaa) eelotsusetaotlus) — Foselev Sud-Ouest SARL versus Administration des douanes et droits indirects
   (Kohtuasi C-18/08) (1)
   
   (Mootorsõidukimaks - Direktiiv 1999/62/EÜ - Raskete kaubaveokite maksustamine teatavate infrastruktuuride kasutamise eest - Artikli 6 lõike 2 punkt b - Komisjoni otsus, millega kiidetakse heaks maksuvabastus - Vahetu õigusmõju puudumine)
   (2009/C 6/14)
   Kohtumenetluse keel: prantsuse
   Eelotsusetaotluse esitanud kohus
   Tribunal d'instance de Bordeaux
   Põhikohtuasja pooled
   
      Hageja: Foselev Sud-Ouest SARL
   
      Kostja: Administration des douanes et droits indirects
   Kohtuasja ese
   Eelotsusetaotlus — Tribunal d'instance de Bordeaux (Prantsusmaa) — Komisjoni 20. juuni 2005. aasta otsuse Prantsusmaa taotluse kohta saada maksuvabastust mootorsõidukitele vastavalt Euroopa Parlamendi ja nõukogu 17. juuni 1999. aasta direktiivi 1999/62/EÜ (raskete kaubaveokite maksustamise kohta teatavate infrastruktuuride kasutamise eest) artikli 6 lõike 2 punktile b (ELT L 158, lk 23) tõlgendamine — Nimetatud otsuse vahetu õigusmõju või vajadus võtta see üle siseriikliku meetmega, kui tegu on lubava otsusega
   Resolutiivosa
   Eraõiguslik isik ei saa tugineda komisjoni 20. juuni 2005. aasta otsusele 2005/449/EÜ Prantsusmaa taotluse kohta saada maksuvabastust mootorsõidukitele vastavalt Euroopa Parlamendi ja nõukogu direktiivi 1999/62/EÜ (raskete kaubaveokite maksustamise kohta teatavate infrastruktuuride kasutamise eest) artikli 6 lõike 2 punktile b Prantsuse Vabariigi vastu, kes on selle otsuse adressaat, otsusega lubatud maksuvabastuse tema suhtes otsuse teatavaks tegemisest või avaldamisest alates kohaldamise eesmärgil.
   
      (1)  ELT C 79, 29.3.2008.